CELEX: 62015TN0598
Language: lv
Date: 2015-10-21 00:00:00
Title: Lieta T-598/15: Prasība, kas celta 2015. gada 21. oktobrī – Stichting Accolade/Komisija

7.12.2015   
            
            
               LV
            
            
               Eiropas Savienības Oficiālais Vēstnesis
            
            
               C 406/42
            
         Prasība, kas celta 2015. gada 21. oktobrī – Stichting Accolade/Komisija
   (Lieta T-598/15)
   (2015/C 406/44)
   Tiesvedības valoda – holandiešu
   
      Lietas dalībnieki
   
   
      Prasītāja: Stichting Accolade (Drachten, Nīderlande) (pārstāvji – H. de Boer un J. Abma, advokāti)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Eiropas Komisijas 2015. gada 30. jūnija Lēmumu C(2015) 4411 final, valsts atbalsts SA.34676 (2015/NN) – Nīderlande (Zemes pārdošana par cenu, kas, kā tiek apgalvots, ir zem tirgus vērtības, ko veikusi Harlingenas pašvaldība);
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza sešus pamatus.
   
               1.
            
            
               Ar pirmo pamatu tiek apgalvots, ka Komisija ir kļūdaini aprobežojusi prasītājas iebildumu analīzi ar nelielu daļu no visiem zemes tirdzniecības darījumiem starp Harlingenas pašvaldību un Ludinga VG.
            
         
               2.
            
            
               Ar otro pamatu tiek apgalvots, ka Komisija nav piemērojusi vai kļūdaini piemērojusi privāta ieguldītāja kritēriju. Novērtējot darījumus, Komisija ir kļūdaini izmantojusi mērogu EUR 14–24.
            
         
               3.
            
            
               Ar trešo pamatu tiek apgalvots, ka informācija un cenu pamatā esošie izejas dati, kas noteica Komisijas mērogu, ir viens ar otru nesaderīgi. Tādēļ atsauces darījumi nav salīdzināmi ar apstrīdētajiem darījumiem.
            
         
               4.
            
            
               Ar ceturto pamatu tiek apgalvota kļūdaina cenas piemērošana mērogam.
            
         
               5.
            
            
               Ar piekto pamatu tiek apgalvota acīmredzama kļūda norādīto faktu novērtējumā attiecībā uz netiešajām priekšrocībām.
            
         
               6.
            
            
               Ar sesto pamatu tiek apgalvots, ka Komisija ir izdarījusi kļūdainu secinājumu par prasītājas apstrīdēto pasākumu.